Carnivore (resitora)
Carnivore ni resitora ifunguye iherereye mu mujyi wa Langata mu murwa mukuru wa Nairobi, mu gihugu cya Kenya. Umwihariko wa resitora Carnivore ni inyama, kandi bahita bagaragaza uburyo bwose ushobora kurya inyama ziteguwe mu buryo butandukanye. Batanga inyama zitandukanye kandi bazwi cyane kubera umwihariko wabo werekeranye n'inyama z'ishyamba kugeza igihe Kenya yashyizeho itegeko ribuza kugurisha inyama zikomokamu ishyamba mu mwaka wa 2004.  Ariko haracyari ahantu nyaburanga hasurwa na bamukerarugendo.

Amateka 
Mu mwaka wa 1999, resitora yari ifite imyanya yicaramo abantu 350 naho yari ifite abakozi bakora muri resitora bangana nka 330 bashoboraga kuba bakorera abantu barenga 1000 ku munsi.  Parike, yari igizwe n'inyamanswa zirimo gasumbashyamba, isha, otirishe, n'ingona, wazamuwe kuri Hopcraft Ranch, hafi  hanze ya Nairobi.  Kuva kugurisha inyama z'ishyamba byaba ibintu bibujijwe muri Kenya mu mwaka wa 2004, resitora itanga inyama zo mu rugo nk'inka, inyama z'ingurube, intama, n'inkoko, hamwe n'inyoni zororerwa hamwe n'inyama z'ingona .  Inyama zometse ku nkota ya Maasai, zitekwa ku makara, hanyuma zigashyirwa ku masahani.  Ifite uburyo bwo kurya ibikomoka ku bimera.  Yashyizwe ku mwanya wa 47 ku rutonde rwateguwe n'ikinyamakuru kivuga ibyerekeranye n'amaResitora, aho cyatangazaga urutonde rwa resitora 50 nziza ku isi" mu mwaka wa 2003.

Simba Saloon 
Hano hari akabyiniro k'ijoro kitwa "Simba Saloon" nijoro gafite ubushobozi bwo kwakira abantu bangana na 2500,  hamwe n'ibikoresho byo kwifashishwa bakoresha murandasi, ikibuga cyo gukiniramo, n'utubari dutandatu.  Restaurant ikora ibitaramo birimo abahanzi baho. Abahanzi mpuzamahanga nka Shaggy, Tevin Campbell, TOK, na Sean Paul nabo bakoreyeyo ibitaramo. muri iyo salo mu mwaka wa 2004 hapfiriye abantu 3.  Resitora izwi cyane ku muteguro w'ijoro rifite insanganyamatsiko zirimo injyana ishaje, injyana ya roke n'amajoro y'ubugingo ibi bikaba bishimisha abanyakenya benshi.

Itsinda rya Tamarind 
Carnivore ifitwe byemewe n'amategeko na Martin Dunford  wo mu itsinda rya Tamarind. Yafunguwe mu mwaka wa 1980 ifungurwa na Dunford, umugore we, hamwe n'itsinda ry'abafatanyabikorwa.  Dunford yafunguye resitora Carnivore, abikurije ku gitekerezo cya Rodízio cyerekeranye n'amazu ya churrascaria yo muri Berezile.  Itsinda rya Tamarind rikoresha resitora y’inyanja ya Tamarind i Mombasa na Nairobi. Hariho kandi resitora isa na Carnivore, ifitwe n'abantu bamwe, mu nkengero za Johannesburg, muri Afrika yepfo,  ndetse na i Cairo, muri Egiputa.

Ikarita

Reba

Ihuza ryo hanze 

 Official website
 h2g2 article
Resitora
Ubukerarugendo
Ubukungu bwa afurika